CELEX: 62013CN0053
Language: mt
Date: 2013-01-30 00:00:00
Title: Kawża C-53/13: Talba għal deċiżjoni preliminari mressqa mill-Krajský soud v Ostravě (ir-Repubblika Ċeka) fit- 30 ta’ Jannar 2013 — Strojírny Prostějov, a.s. vs Odvolací finanční ředitelství

18.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/11
            
         Talba għal deċiżjoni preliminari mressqa mill-Krajský soud v Ostravě (ir-Repubblika Ċeka) fit-30 ta’ Jannar 2013 — Strojírny Prostějov, a.s. vs Odvolací finanční ředitelství
   (Kawża C-53/13)
   2013/C 141/18
   Lingwa tal-kawża: iċ-Ċek
   
      Qorti tar-rinviju
   
   Krajský soud v Ostravě
   
      Partijiet fil-kawża prinċipali
   
   
      Rikorrenti: Strojírny Prostějov, a.s.
   
      Konvenuta: Odvolací finanční ředitelství
   
      Domandi preliminari
   
   Id-dispożizzjonijiet tal-Artikoli 56 u 57 tat-Trattat dwar il-Funzjonament tal-Unjoni Ewropea jipprekludu l-applikazzjoni ta’ leġiżlazzjoni nazzjonali li, fil-każ fejn impriża (il-fornitur) li tqiegħed ħaddiema għad-dispożizzjoni ta’ impriża oħra hija stabbilita fit-territorju ta’ Stat Membru ieħor, timponi fuq l-impriża li tirrikorri għas-servizzi ta’ dawn il-ħaddiema l-obbligu li tiġbor it-taxxa fuq id-dħul imposta fuq ir-remunerazzjonijiet imħallsa lil dawn il-ħaddiema u li tittrasferixxiha lill-baġit tal-Istat, filwaqt li, fil-każ fejn il-fornitur huwa stabbilit fit-territorju tar-Repubblika Ċeka, dan l-obbligu jaqa’ fuq il-fornitur?